62022CO0424_INF
Rješenje Suda (deveto vijeće) od 8. svibnja 2024. –Santander Bank Polska
(predmet C-424/22)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Zaštita potrošača – Direktiva 93/13/EEZ – Nepoštene odredbe u potrošačkim ugovorima – Članak 6. stavak 1. i članak 7. stavak 1. – Učinci utvrđivanja nepoštenosti ugovorne odredbe – Ugovor o hipotekarnom kreditu indeksiranom u stranoj valuti koji sadržava nepoštene odredbe o revalorizaciji i tečaju – Ništavost tog ugovora – Restitucijski učinci – Pravo zadržavanja”
Zaštita potrošača – Nepoštene odredbe u potrošačkim ugovorima – Direktiva 93/13 – Utvrđenje nepoštenosti ugovorne odredbe – Doseg – Ugovor o hipotekarnom kreditu – Utvrđenje ništetnosti ugovora – Pozivanje bankovne institucije na pravo zadržavanja – Nacionalna sudska praksa kojom se povrat iznosa koje je kreditna institucija dugovala uvjetuje potrošačevom ponudom da vrati ili osigura povrat cjelokupne činidbe – Nedopuštenost – Postojanje povrata koji su već izvršeni prilikom izvršenja ugovora – Nepostojanje utjecaja
(Direktiva Vijeća 93/13, čl. 6. st. 1. i čl. 7. st. 1.)
(t. 34., 37., 38. i izreka)
Izreka
Članak 6. stavak 1. i članak 7. stavak 1. Direktive Vijeća 93/13/EEZ od 5. travnja 1993. o nepoštenim odredbama u potrošačkim ugovorima
treba tumačiti na način da im se:
protivi tumačenje nacionalnog prava iz sudske prakse prema kojem, u kontekstu utvrđivanja ništavosti ugovora o hipotekarnom kreditu koji je bankarska ustanova sklopila s potrošačem, zbog nepoštenosti određenih odredbi tog ugovora, pozivanje te ustanove na pravo zadržavanja ima za posljedicu da se mogućnost da potrošač ostvari isplatu iznosa koja je navedenoj ustanovi naložena na temelju restitucijskih učinaka utvrđenja nepoštenosti tih odredbi, uvjetuje time da navedeni potrošač istodobno vrati ili osigura povrat cijele činidbe koju je primio od te iste ustanove na temelju navedenog ugovora, neovisno o otplatama koje su već provedene u okviru njegova izvršenja.